SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Peter Kupec, Mgr.	
Znalosť cudzích jazykov:	Anglický jazyk	

2.	Zahraničná pracovná cesta

Štát / mesto:	Budapešť, Maďarská republika	
Názov a adresa 
prijímajúcej organizácie:	NCSSZI - Erasmus+ Ifjúsági Programiroda
NIFSP - Erasmus+ Youth National Agency
Tüzér u. 33-35.
HU-1134 Budapešť 	
Účel cesty:	Účasť na medzinárodnom seminári, ktorý sa konal 20.-25.5.2014 v Budapešti.	
Spôsob financovania 
(kto hradí cestovné, pobytové náklady, iné výdavky):	Náklady spojené s ubytovaním a stravou boli hradené zo zdrojov maďarskej Národnej agentúry programu EÚ Erasmus +.
Cestovné náklady  boli hradené zo zdrojov slovenskej Národnej agentúry programu EÚ Erasmus +.	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
20.5.2014	•	16:00 – Príchod účastníkov
•	17:00-19:00 – Zoznamovacie aktivity
•	20:00 – 21:00 – Predstavenie jednotlivých krajín Vyšehradskej štvorky	
21.5.2014	•	09:00-10:30 – Predstavenie programu, ciele a priority semináru
•	11:00-13:00 – Predstavenie programu EÚ Erasmus +
•	15:00 – 16:30 – Príklad dobrej praxe mládežníckej iniciatívy na miestnej úrovni – „Bike Mafia“
•	17:00-18:30 – prezentácia a následná diskusia k téme Štruktúrovaného dialógu 
•	20:00 – 21:00 – predstavenie projektových skúseností účastníkov	
22.5.2014	•	09:00 – 10:00 – identita v rámci V4
•	11:00 – 13:00 – prezentácie výskumu o mládeži v rámci V4
•	15:00 – 17:00 - prezentácie výskumu o mládeži v rámci V4	
23.5.2014	•	09:00 – 10:30 – vysvetlenie projektového manažmentu	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
20.5.2014	•	Seminár bol otvorený pracovníčkami maďarskej Národnej agentúry programu EÚ Erasmus+ (ďalej len “NA HU“), ktoré predstavili cieľ a program seminára.  Po otvorení seminára prebiehali aktivity, ktoré boli zamerané na zoznámenie sa účastníkov. Počas týchto aktivít sa využívali metódy neformálneho vzdelávania. Účastníci mali zodpovedať na niekoľko otázok, ktoré sa týkali ich motivácie zúčastniť sa seminára a čo by si po jeho absolvovaní chceli osvojiť. Hlavnou témou seminára bola participácia mladých ľudí v stredoeurópskom význame konkrétne v rámci krajín V4.
•	Čas programu po večeri bol využitý na aktivitu, počas ktorej sa účastníci v národne zmiešaných skupinách vyjadrovali, čo o krajine odkiaľ nie sú vedia v oblasti kultúry, známych osobností, histórie a pamiatok. Táto aktivita bola zameraná na to, aby jednotliví účastníci získali všeobecné informácie o krajinách, ktoré tvoria Vyšehradskú štvorku.
	
21.5.2014	Počas tohto dňa bolo účastníkom odprezentovaných niekoľko prezentácii.
•	Prezentácia programu EÚ Erasmus+: pracovníčky NA HU predstavili jednotlivé Kľúčové akcie programu. Po tejto prezentácii boli účastníci rozdelení do niekoľkých skupín, podľa toho s akou oblasťou programu a predošlých programov EÚ (napri. Mládež v akcii) majú najväčšiu doterajšiu skúsenosť. Skupiny sa delili podľa nasledovných oblastí: Európska dobrovoľnícka služba, Mládežnícke výmeny, Mládežnícke iniciatívy, Školenia, a skupina, kde boli účastníci s minimálnymi skúsenosťami so spomínanými oblasťami. 
•	Prezentácia na tému Štruktúrovaného dialógu (ďalej len „ŠD“), počas ktorej bolo účastníkom odprezentované, čo pojem ŠD znamená a ako sa využíva ako nástroj participácie. Prezentácia obsahovala aj informácie ako ŠD prebieha na európskej úrovni, aký je cyklus témy ŠD počas predsedníctva troch štátov v Rade EÚ počas 18 mesiacov (predsedníctvo krajiny trvá 6 mesiacov; téma ŠD je jedna počas predsedania troch krajín).

Účastníkom boli pre lepšiu predstavu odprezentovaných aj niekoľko výstupov úspešne realizovaných projektov na tému participácie. 
•	Jedným z takýchto príkladov „dobrej praxe“ je skupina mladých ľudí z Budapešti, ktorá sa identifikuje pod názvom Bike Mafia. Táto skupina pomáha sociálne znevýhodneným ľuďom. 
•	Druhý projekt, ktorý bol prezentovaný bol zameraný na ŠD, a to konkrétne prostredníctvom dialógu a komunikácie študentov vo vybratých maďarských školách s predstaviteľmi miestnej samosprávy na danú téme ŠD.

Čas programu vo večerných hodinách bol využitý na prezentáciu projektových skúseností jednotlivých účastníkov prostredníctvom metódy „Pecha Kucha“, každý účastník ukázal 10 fotiek z realizovaného projektu. Na každú fotku mal vymedzený čas na prezentovanie v časovom limite 20 sekúnd.  

	
22.5.2014	Témou programu tohto dňa bola identita mladých ľudí v rámci V4.
•	Prezentácia jednej z účastníčok, čo  Vyšehradská štvorka znamená . Aké existovali v minulosti geopolitické predstavy jednotlivých dejateľov z krajín V4 o budúcnosti stredoeurópskeho priestoru. Tieto predstavy vychádzali z období počas Jari národov v rokoch 1848/1849 a z obdobia po ukončení prvej svetovej vojny. Táto prezentácia mala účastníkom predstaviť myšlienku V4 ako projektu vzájomnej spolupráce členských krajín s poukázaním na spoločné historické a politické črty, typické iba pre oblasť strednej Európy.
•	Druhá prezentácia akademickej pracovníčky Jagelonskej univerzity v Krakove bola zameraná na štatistiky o mladých ľuďoch z krajín  V4. Štatistiky sa týkali hlavne oblastí ako je dobrovoľníctvo, trávenie voľného času, zamestnanosti, volebnej účasti a aktívny prístup k veciam verejným. 	
23.5.2014	Počas doobedňajších hodín boli účastníci oboznámení s projektovým manažmentom a ako projektový zámer pretaviť, aby si zachoval projektovú logiku. Účastníkom boli prezentované jednotlivé fázy projektu.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
O význame a prínose budúcej spolupráce medzi krajinami V4 v oblasti mládeže, ktoré vyplývajú z tohto medzinárodného seminára bola oboznámená koordinátorka školiacej stratégie Národnej agentúry programu EÚ Erasmus +. Táto spolupráca by sa mohla v budúcnosti ukázať v podobe podaných projektových žiadostí v rámci programu Erasmus+.	

6.	Prehľad prinesenej dokumentácie a miesto jej uloženia 

Záverečná správa zo seminára sú uložené na: X:\Public\ERASMUS+\ERASMUS +\KA2\TCA\TCA 2014_2015\Medzinárodné\Sending\We 4 EU - What are V4	

7.	Osobitne vyhodnotený očakávaný prínos ZPC 

Tento seminár mal osobitý význam pre účastníkov, ktorí pochádzajú z krajín V4. Seminár im pomohol pochopiť čo je podstatou a úlohou celého regiónu. Mladí ľudia pochopili, že prostredníctvom spoločných projektov v rámci programu EÚ Erasmus + môžu posilniť myšlienku spolupráce krajín V4, ktorej výsledkom by malo byť posilnenie stredoeurópskeho regiónu v rámci Európy.	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Intranet	

Súhlasím so zverejnením tejto správy na internete

Dátum:	11.06.2014	
Správu vypracoval
(meno a priezvisko, podpis):	Peter Kupec	
Správu schválil
(meno a priezvisko, podpis):